Държавен вестник, бр. 63, 2007 г., стр. 52

С Т Р .  52
Д Ъ Р Ж А В Е Н   В Е С Т Н И К
Б Р О Й  63
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
МИНИСТЕРСТВО
НА ИКОНОМИКАТА И ЕНЕРГЕТИКАТА
ЗАПОВЕД № РД-16-194
от 7 март 2007 г.
На основание чл. 7, ал. 2, т. 2 и чл. 43, ал. 3 във
връзка с чл. 47, ал. 4 от Закона за подземните богат-
ства нареждам:
1. Да се проведе неприсъствен конкурс за предос-
тавяне на разрешение за проучване на метални по-
лезни изкопаеми.
2. Обект на разрешението—метални полезни
изкопаеми—подземни богатства по чл. 2, т. 1 от
Закона за подземните богатства, в перспективна
площ “Цар Асен—2” с размер 0,300 кв. км, разпо-
ложена на територията на община Пазарджик,
област Пазарджик.
3. Срок на разрешението—до 2 години.
4. Конкурсът да се проведе в срок до 90 дни от
датата на обнародване на заповедта в “Държавен
вестник”.
5. Срок за закупуване на конкурсните книжа:
Конкурсните книжа се получават в Министер-
ството на икономиката и енергетиката, ул. Триади-
ца 8, тел. 9263 176, в 14-дневен срок от обнародва-
нето на заповедта в “Държавен вестник” срещу
копие от платежно нареждане за закупени докумен-
ти на стойност 1000 лв. по сметка на Министер-
ството на икономиката и енергетиката IBAN BG 79
BNBG 9661 3000 1026 01, BIC BNBGBGSD, БНБ—
ЦУ, документ за самоличност на лицето, което пред-
ставлява кандидата по търговска регистрация или
по издадено за целта изрично нотариално заверено
пълномощно за представляващия търговеца, и удос-
товерение за актуално съдебно състояние на търго-
веца, издадено от компетентния съд не по-рано от
един месец от датата на закупуване на конкурсната
документация. Кандидатът подписва и декларация
за опазване тайната на сведенията, които се съдър-
жат в конкурсната документация. В платежното
нареждане следва да бъде записано: “За конкурсни
книжа за площ “Цар Асен—2”.
6. Срок и условия за приемане на документите за
участие в конкурса:
В 30-дневен срок от обнародване на заповедта
в “Държавен вестник” кандидатите подават в де-
ловодството на Министерството на икономиката
и енергетиката, ул. Триадица 8, до 17,30 ч. на пос-
ледния ден, в който изтича срокът, писмено заяв-
ление за участие в конкурса и документите, посо-
чени в чл. 4, ал. 2 на условията на конкурса, вклю-
чително документ за внесена такса 300 лв. съглас-
но ПМС № 125 от 16.VI.1999 г. Таксата се внася по
сметка на Министерството на икономиката и енер-
гетиката IBAN BG 79 BNBG 9661 3000 1026 01, BIC
BNBGBGSD, БНБ—ЦУ. В платежното нареждане
следва да бъде записано: “Такса за участие в кон-
курс за площ “Цар Асен—2”.
7. Към датата на подаване на заявлението за учас-
тие в конкурса кандидатите внасят депозит 2000 лв.
по сметка на Министерството на икономиката и енер-
гетиката IBAN BG 17 BNBG 9661 3300 1026 01, BIC
BNBGBGSD, БНБ—ЦУ, като прилагат към заявле-
нието платежно нареждане за внесения депозит. В
платежното нареждане следва да бъде записано: “Де-
позит за участие в конкурс за площ “Цар Асен—2”.
 За министър: К. Нинова
37546
МИНИСТЕРСТВО
НА ПРАВОСЪДИЕТО
ЗАПОВЕД № ЛС-04-555
от 16 юли 2007 г.
На основание чл. 25, ал. 4 от Закона за админист-
рацията във връзка с чл. 70 от Закона за кадастър и
имотен регистър нареждам:
1. Отменям заповед № ЛС-04-1177 от 29.ХII.2006 г.
2. Изменям заповед № ЛС-04-66 от 1.II.2006 г.,
както следва:
“3. Определям съдии по вписванията Пепа Ма-
ринова Тодорова, Албена Петрова Колева, Ирина
Димитрова Янакиева и Николай Минчев Николов
при Районен съд—гр. Добрич, които да изготвят
партиди на недвижимите имоти в съдебен район—
гр. Добрич, и партидни дела.”
Министър: Г. Петканов
38279
МИНИСТЕРСТВО
НА РЕГИОНАЛНОТО РАЗВИТИЕ
И БЛАГОУСТРОЙСТВОТО
ЗАПОВЕД № РД-02-14-572
от 10 юли 2007 г.
На основание чл. 129, ал. 3 ЗУТ, писмо на община
Несебър с изх. № 04-00-6540 от 22.V.2007 г. (вх. № V8-
1667 от 29.V.2007 г.), писмо изх. № V8-1667 от
16.Х.2006 г. на министъра на регионалното развитие и
благоустройството, акт за резултатите от обявяването
по реда на чл. 128 ЗУТ от 21.ХII.2006 г., издаден от
община Несебър, решение № 881 по т. 46.37 от прото-
кол № 24 от 26.I.2007 г. на Общинския съвет—Несе-
бър, експертно заключение № КАЕП-02-42 от
5.VII.2007 г. на Националния експертен съвет по уст-
ройство на територията и регионална политика при
Министерството на регионалното развитие и благоус-
тройството, нотариален акт за собственост върху не-
движим имот, възстановен по ЗСПЗЗ, № 162, том I,
дело № 407 от 14.V.1993 г., нотариален акт за прехвър-
ляне на недвижим имот срещу задължението за гле-
дане и издръжка № 107, том III, дело 923 от 20.Х.1993 г.,
т. 8 от заповед № РД-02-14-478 от 24.VII.2006 г. на
министъра на регионалното развитие и благоустройс-
твото и предвид това, че курортен комплекс “Слън-
чев бряг” е селищно образувание с национално значе-
ние с Решение № 45 от 25.I.2005 г. на Министерския
съвет на Република България одобрявам подробен
устройствен план—план за застрояване на урегули-
ран поземлен имот IV-312 в кв. 4001 на курортен ком-
плекс “Слънчев бряг—Запад” със следните показате-
ли за средноетажно свободно жилищно застрояване
в курортна зона (Ок): плътност на застрояване до 30
%, Кинт до 1,50, озеленяване мин. 50 %, кота корниз
до 15 м (5 ет.), с паркиране в имота и съгласно при-
етата графична част на документацията, представля-
ваща неразделна част от тази заповед.